Here is a page extracted from Wikipedia that may contain CSS, HTML, and a lot of unformatted text.

Title: Incendio forestal d'Ateca de 2022
Content: L'incendio forestal d'Ateca de 2022 ye un incendio que empecipió lo 18 de chulio de 2022 en a Comunidat de Calatayú (Aragón), y que afectó sobretot a los municipios d'Ateca y Moros, que han visto como se cremaba la practica totalidat d'o suyo termin municipal, y a los municipios de Villa Luenga, Turrillo, Castellón d'as Armas, Embit de Fariza, Alfama d'Aragón, Bubierca, Cetina y Contamina. A redolada afectada s'extiende per mas de 14.000 hectarias con un perimetro de 72 kilometros. Os lugars afectaus habioron d'estar evacuaus y mientres unas 30 horas va estar interrumpiu lo trafico en l'Autovía d'o Nord-este.

L'incendio d'Ateca estió provocau mientres os treballos de reforestación que levaba a cabo la interpresa Campos Rey, subcontratada per a holandesa Land Life Company, en os quals pretendeba reforestar 200 hectarias en o lugar de Monegriello. Mientres se realizaban istos treballos, l'18 de chulio de 2022, pegó un blinco una purna d'una d'as maquinas que yeran treballando, prencipiando lo fuego que s'extendió a escape, cremando lo primer día 500 hectarias, puyando a 5.500 lo segundo día y a 14.000 hectarias lo día 20 de chulio.

Referencias 

Ateca
Comunidat de Calatayú
Ateca de 2022
Moros